Saben pawiyatan luhur duwéni paugeran dhéwe-dhéwé ngenani sarat kanggo lulusan kang olèh gelar "Cum Laude" . "Prédikat" iku padatané katulis ana ing ijazah kanggo lulusan sarjana lan pascasarjana ing donya, lumrahé prédhikat "Cum Laude" mung digunakaké kanggo lulusan pascasarjana, nanging ing Indonesia, Amerika Serikat, lan Filipina, uga digunakaké kanggo lulusan sarjana. Umumé, lulusan kang olèh predikat "summa cum laude" duwéni Rata-rata Kelas utawa IPK padha utawa punjul saka 3.80 , "magna cum laude" duwéni IPK 3.60 - 3.79, lan "cum laude" duwéni IPK 3.40 - 3.59. Nanging, ora kabèh pawiyatan luhur duwéni sarat kang padha kaya kang wis kababar ing dhuwur. Malah ing taun 2012 kepungkur, Menteri Pendidikan lan Kebudayaan Indonesia, Mohammad Nuh, duwé angen-angen yèn prédhikat "cum laude" mung diwènèhaké kanggo lulusan kang bisa mamèraké karya ilmiah liwat jurnal lansapanunggalané. 